runetrust/blame-folketinget-dk huggingface dataset:
Morten Bødskov (S), 2013-04-23:
Der var jo den erkendelse, at vi på den ene side skal sikre, at fodbold er en god oplevelse for tilskuerne – og for langt, langt de fleste af dem, der kommer på stadioner rundtomkring, er det og skal være en positiv oplevelse – men der er en hård kerne, som der på den anden side er behov for at sætte hårdere ind over for, fordi de udgør et problem, fordi de generer den gode fodboldoplevelse for alle andre.
Jakob Ellemann-Jensen (V), 2019-01-16:
Institut for Agroøkologi, Aarhus Universitet, er enig i Miljøstyrelsens vurdering, og de skriver i deres bidrag til vurdering – og jeg citerer: »En anvendelse på en ikke blomstrende afgrøde, hvor der på de pågældende marker ikke må sås blomstrende afgrøder som efterafgrøde eller i det kommende år, må betragtes at have noget nær ingen effekt på bier,«.
Morten Bødskov (S), 2021-12-09:
Derfor er det her et vigtigt lovforslag, for som det også er sagt her: Hvis man ikke spiller efter de regler, der bliver sat op, og er en virksomhed, som eksempelvis snyder og svindler, er det selvfølgelig et alvorligt problem, men det, der også er et problem, er, at det er unfair konkurrence over for dem, der rent faktisk spiller efter reglerne og opfører sig ordentligt.
Eigil Andersen (SF), 2010-06-10:
Jeg vil gerne sige en gang mere, at når folk vil blive stillet over for valget mellem at arbejde sig ud af det, forøge velfærden, hjælpe vores ældre bedre, få en bedre folkeskole, sørge for, at arbejdsløse ikke skal ryge ud af dagpengesystemet efter 2 år, sørge for bedre efteruddannelsesmuligheder og uddannelsesmuligheder, skabe mere vækst i samfundet i form af flere arbejdspladser, også her på det allerkorteste sigt, og så regeringens nedskæringslinje,
Christian Poll (ALT), 2019-04-30:
Og det er der jo, fordi Klimarådet faktisk i dag i sin rapport, der hedder »Udfordringer og muligheder på vej mod et klimaneutralt samfund«, skriver, at hvis vi skal nå 1,5-gradersmålet, kræver det en hurtig indfasning af nye teknologier, og det kræver en ændring af vores adfærd og forbrug.
Connie Hedegaard (KF), 2006-11-23:
Antallet af landbrugsbedrifter med grønne regnskaber og miljøstyring er vokset betragteligt, antallet af virksomheder med certificerede miljøledelsessystemer er steget betragteligt, og de danske forbrugere får stadig flere miljømærkede produkter at vælge imellem.
Per Clausen (EL), 2014-10-31:
Så fandt man heldigvis noget andet, som man kunne gøre, og som kunne give det beløb, som man kom til at mangle, i forhold til de skattelettelser, som man havde besluttet sig for at give til erhvervslivet; man nåede frem til, at det ville være en god idé at få større fokus på en korrekt angivelse af moms til SKAT og dermed en mere korrekt betaling af moms til SKAT.
Helge Adam Møller (KF), 2003-10-08:
Det sagde jeg, men så sluttede jeg også bagefter med at sige, at det ikke var noget, jeg selv havde fundet på; det var et direkte citat fra den daværende udenrigsminister i 1998, hr. Niels Helveg Petersen; så det var ham, jeg citerede og ikke min egen opfattelse.
Kim Mortensen (S), 2008-04-22:
Det er Enhedslisten, der har ønsket denne debat om at forhindre EU’s indblanding i konfliktretten på det danske arbejdsmarked, og det er på et tidspunkt, hvor Beskæftigelsesministeriet og arbejdsmarkedets parter er i gang med et udredningsarbejde for netop at belyse konsekvenserne af de seneste domme.
Rasmus Prehn (S), 2010-04-28:
Men gennem de seneste mange år, hvor vi har haft en borgerlig regering, og hvor man har haft den filosofi, at kommunerne hvert eneste år skal spare lidt for at gøre det lige lidt mere effektivt, har vi altså haft den udvikling, som min kollega fru Sophie Hæstorp Andersen var inde på, og som ministeren også nikker genkendende til fra sit filosofikumstudie.
Mads Fuglede (V), 2020-02-26:
Men det er også vigtigt, og det har det været for mig i flere omgange, at man lægger til grund for den måde, man behandler en sag på, at man ser på den vilje, som mennesker med funktionsnedsættelse har vist, til at opnå noget, de så måske ikke har opnået alligevel, nemlig evnen til eksempelvis at beherske det danske sprog.
Keld Albrechtsen (EL), 2003-05-06:
Det billede, der tegner sig, er faktisk meget alvorligt for udenrigsministeren. Nu siger statsministeren, at det drejer sig om at undersøge en losseplads, men som jeg har fået det oplyst, har aftalen en langt større rækkevidde, nemlig at Danmark og Grønland har påtaget sig oprydningsansvaret.
Jan Petersen (S), 2004-02-24:
Vi mener, det er vigtigt at sikre sig mod omgåelse, og jeg tror - i modsætning til forslaget om at have en 5-7-års-overgangsordning som foreslået af Dansk Folkeparti - at det lys, vi får på virksomheder, og det lys, vi får på den trafik, der kan være dér, hvor der i dag forekommer illegalt arbejde, kan bidrage til, at vi bliver bedre til at forebygge og vi bliver bedre til at opklare og bliver bedre til at slå ned på det illegale arbejde.
Inger Støjberg (V), 2009-12-09:
Samtidig med det er det selvfølgelig også vigtigt, at vi sender et klart signal til forældrene om, at vi gerne vil hjælpe dem netop med alle de her støttefunktioner, men det har altså også en konsekvens, hvis man bare vender ryggen til og ikke vil modtage den hjælp, som man kan få, og den støtte, som man kan få fra det offentlige.
Line Barfod (EL), 2009-05-29:
Vi ved, at de virker i forhold til frit lejde – det kan vi jo se nu – i forhold til at gå ud at sikre konsekvens med virkning over for de unge, i forhold til forebyggende tiltag, der kan få de unge væk, i forhold til at sætte ind imod organiseret kriminalitet osv., altså en lang række tiltag, der virker.
Tina Nedergaard (V), 2010-06-16:
I hvert fald kan den der omsorg for dansk økonomi jo synes noget langt væk fra hverdagen, som vi oplever den herinde, når fru Marianne Jelveds parti agter at pege på en statsministerkandidat, som sammen med S og SF har fremlagt en skattepolitik, som fru Marianne Jelveds egen kollega, hr. Niels Helveg Petersen, har omtalt som decideret dumt.
Anni Matthiesen (V), 2021-05-17:
Igennem den tid mødte jeg faktisk igen og igen eksempler på ting,, som jeg vildt godt kunne tænke mig at kaste mig ud i at ændre i kommunen, men som rent ud sagt blev stoppet af nogle krav eller regler fra Christiansborg, og som egentlig så gjorde, at lyset efterhånden blev slukket lidt i øjnene.
Kristian Thulesen Dahl (DF), 2005-12-08:
Vi kan se af den aftale, vi nu har indgået for 2006, at de nye penge, vi sender til kommunerne til ældreplejen, bliver sendt ud på en anden måde, for nu ønsker vi at have større sikkerhed for, at de rent faktisk går til at forbedre vilkårene for de ældre, og derfor bliver det lavet på en anden måde end sidst, simpelt hen for at vi kan have større sikkerhed for, at de penge, staten leverer ekstra til kommunerne til en bedre ældrepleje, rent faktisk også går til at forbedre vilkårene for de ældre ude i kommunerne.
Naser Khader (KF), 2019-04-25:
De Radikales beslutningsforslag understreger, at der er meget langt fra regeringen og Dansk Folkepartis udlændinge- og integrationspolitik til Det Radikale Venstres – Det Radikale Venstre, der er det parlamentariske grundlag, som Socialdemokratiet kommer til at danne en eventuel regering på.
Lars Løkke Rasmussen (M), 2025-03-27:
Hvad angår forslaget om at indsætte et, må jeg forstå, ufravigeligt krav om tilbagetagelse af egne statsborgere i alle udviklingsaftaler med lande, der modtager udviklingsbistand, er vi underlagt nogle rammer for, hvordan man udmønter bistand.
Mogens Lykketoft (S), 2001-05-17:
Jeg mener, at det er helt afgørende vigtigt, at den danske position er: Vi ønsker at færdiggøre forhandlingerne om optagelse med så mange af ansøgerlandene som muligt så hurtigt som muligt, og vi skal bidrage konstruktivt til at finde de kompromiser, der gør det muligt, for den risiko, der kan være, for, at den folkelige forståelse for udvidelsen eroderer i ansøgerlandene, måske også i nogle af de nuværende lande, bliver kun større ved, at den reelle beslutning om udvidelsen udskydes.
Liselott Blixt (DF), 2013-05-08:
Det er jo ikke det, at det er pengene, der gør det, men kunne vi mon ikke på en eller anden måde få det systematiseret meget bedre og samtidig have fokus på det, så vi kunne se, om vi kunne gøre noget for de mænd, de 1.100-1.200 mænd, der dør om året på grund af det?
Morten Dahlin (V), 2020-11-13:
I Venstre bruger vi meget gerne skatte- og afgiftssystemet til at fremme den grønne omstilling; det er også derfor, vi har presset regeringen til at skulle lave en grøn skattereform, men jeg undrer mig alligevel, når skatteministeren siger, at det her forslag er godt for miljøet og den grønne omstilling.
Per Clausen (EL), 2010-04-29:
Jeg har et utal af gange stillet spørgsmål til skiftende sundhedsministre, jeg har et utal af gange haft samråd med skiftende sundhedsministre, og jeg har flere gange haft det op til forespørgselsdebatter i Folketinget og stillet det ganske enkle spørgsmål: Hvornår igangsætter man de initiativer, som fremgår af det kvalitetsprojekt for at begrænse tvang i psykiatrien fra 2004, hvor man, hvis man igangsatte dem, ville kunne gennemføre en omfattende reduktion af tvang?
Line Barfod (EL), 2009-04-21:
Selvfølgelig er det ikke onde mennesker, der sidder i bankerne, men der er altså rigtig mange af dem, som er provisionslønnede, og som bliver lønnet for at sikre, at man optager lån, og som derfor ikke vil kunne give det råd, at man skal holde op med at betale, hvilket for nogle mennesker vil være det bedste råd i en periode, hvor de ikke har råd til at betale.
Mette Thiesen (DF), 2024-04-23:
Der foregår noget meget mærkeligt i Folketingssalen i dag, synes jeg man sådan kan fornemme på svarene fra de partier, der er indbudt til forhandlinger, altså at det bliver sådan lidt mere uld i mund-agtigt, hvorimod vi andre taler, som vi plejer.
Erling Bonnesen (V), 2018-03-16:
Det, som jeg tror de fleste andre ordførere, der har været før mig, og også jeg signalerer med det her, er, at det jo sådan er passende skilte, så når man kommer kørende forbi i sin bil, kan man lige se, at på lørdag er der loppemarked, eller der kan være forskellige andre aktiviteter.
Elsebeth Gerner Nielsen (RV), 2000-01-13:
Udgangspunktet er lokale biblioteker, museer og arkiver. »Verdensborger i Danmark« er et samarbejde mellem Nationalmuseet, Det Kongelige Bibliotek, Statens Museum for Kunst og Rigsarkivet, som skal benytte institutionernes samlinger, bl.a. til at vise, at dansk kultur er et produkt af historiens mange kulturmøder.
Pia Christmas-Møller (KF), 2005-10-06:
Tværtimod er vi utålmodige i vores venten på Velfærdskommissionens rapport, og selvfølgelig vil vi komme med vores konservative reaktion, vores konservative udmelding, vores konservative svar på Velfærdskommissionens rapport, ligesom vi i øvrigt gør det, når alle mulige andre kommer med deres rapporter, og ligesom vi vil gøre det, når Globaliseringsrådet kommer med sin rapport.
Pernille Skipper (EL), 2015-10-23:
Kunne fru Marianne Jelved ikke forklare mig, hvorfor Radikale Venstre ikke vil være med til at sætte den begrænsning, at Danmark kun samarbejder med lande, som har underskrevet Haagerkonventionen, altså den konvention, som beskytter børns rettigheder i forbindelse med internationale adoptioner?
Klaus Kjær (DF), 2001-04-19:
Dansk Folkeparti deltager således gerne i det videre arbejde i udvalget, hvor vi vil bidrage til at nå frem til en løsning om en forlængelse af den nuværende barselsorlov, gerne inden for en kortere årrække, hvor både økonomien og især børnenes og familiernes behov tilgodeses.
Frank Dahlgaard (UP), 2001-04-18:
Og med hensyn til det forhold, at der en gang imellem var amerikanske fly i Aalborg og i Karup - og i krisesituationer forhåbentlig rigtig mange, ja selvfølgelig, og de havde atomvåben med - er hr. Jens Hald Madsen så enig med mig i, at NATO's atomvåben var gode, og at det var dem, der sikrede vores frihed, og at Sovjetunionens atomvåben åbenbart var dem, der ifølge venstrefløjen skulle blive tilbage i det såkaldt atomvåbenfrie Norden, sejle gennem de danske stræder hele tiden?
Mai Mercado (KF), 2014-03-18:
Den røde tråd i vores, De Konservatives, politiske holdning kommer faktisk meget klart til udtryk i Dansk Handicap Forbunds høringssvar, for de skriver her, at der er brug for at anerkende, at de borgere, som benytter BPA-ordningen, også har brug for maksimal fleksibilitet og tryghed omkring ordningen.
Kristian Thulesen Dahl (DF), 2000-12-13:
Når jeg bad statsministeren bekræfte forløbet før Niceforhandlingerne og det, der blev sagt om charterets indskrivning, da man ankom til Nice, var det selvfølgelig for at få sat fokus på lige præcis det, som også hr. Frank Dahlgaard nu rejste spørgsmål om.
Pernille Schnoor (ALT), 2019-01-25:
Jeg hørte ministeren sådan, at ministeren ikke er afvisende over for, at man kunne have trivselssamtaler med de unge – ikke nødvendigvis i hvert klassetrin, men i hvert fald have det i skolen – så man prøver at få en fornemmelse af, hvordan det enkelte barn trives, så det ikke kun handler om de faglige præstationer, men også handler om, hvordan man har det som menneske; som barn.
Line Barfod (EL), 2008-01-10:
Det er jo bl.a. fru Birgitte Josefsens kollega fra Island, den tidligere minister, Siv Friðleifsdóttir, der har været meget aktiv med at få stillet og få vedtaget det her forslag ud fra en argumentation om, at det er uetisk at løse problemerne i de rige lande ved at rekruttere personale fra de fattige lande, og derfor vil jeg gerne høre, om Venstre i Danmark er enig med Venstre i Nordisk Råd.
Peder Hvelplund (EL), 2019-12-17:
Nu kan jeg forstå, at Venstre ikke synes, at det her lovforslag er vidtgående nok i forhold til det med at kunne miste retten til konsulær bistand, og så skal jeg bare høre, om ordføreren ikke er enig i, at det alligevel er temmelig usædvanligt, at vi her taler om en gruppe af borgere, som jo i sagens natur er mistænkt for en handling.
Karsten Lauritzen (V), 2016-02-23:
Og jeg kan godt forstå, at man hopper til det synspunkt, men jeg bliver også nødt til at advare om, at det er sådan den nemme politiks synspunkt, først og fremmest fordi hvis man skulle løfte den her inddrivelsesopgave med at få de mellem 75 og 80 mia. kr., der i øjeblikket skyldes, ind, så ville man skulle ansætte mange hundrede, måske mange tusinder til at stå for den manuelle opgave.
Gitte Seeberg (KF), 2000-09-07:
Men baggrunden for vores besparelse skal også ses i lyset af, at det bliver nødvendigt at dæmpe den offentlige byggeaktivitet, hvis der for alvor skal sættes gang i byggeriet til de ældre. Alt andet vil være uforsvarligt. Endelig mener vi, at man kritisk bør gennemgå forskellige erhvervsstøtteordninger.
Ole Sohn (SF), 2005-09-06:
Vi synes, at det mest seriøse ville være, at regeringen indkalder forligskredsen bag den eksisterende førtidspensionsreform, sådan at vi kommer væk fra den populistiske slagmark og får diskuteret seriøst, hvordan vi kan løfte og løse den opgave, som vi alle sammen tilsyneladende nu er blevet enige om skal løftes.
Poul Nyrup Rasmussen (S), 1999-02-04:
For så vidt angår mit eget parti, vil jeg gerne sige, at det bygger på den overbevisning, at et samfund som vort må danne en ramme, så ethvert menneske netop i kraft af, at det har værdi og umistelighed, kan komme til udtryk, kan udfolde sit talent, kan finde ud af, hvad det er god til, for vi er overbeviste om hos os, at mennesker har talent.
Jytte Andersen (S), 2000-05-05:
Men umiddelbart vil det være sådan, at kommunen indtræder på lejekontrakterne på udlejersiden, og så ville tingene komme ud af balance med hensyn til lejeprincippet, fordi der skulle ske en vis tilpasning af lejen i forhold til den private lejelovgivning, og der ville under alle omstændigheder også ske det, at man skulle betale til Grundejernes Investeringsfond.
Kristian Jensen (V), 2003-05-08:
Jeg synes, vi her har kunnet konstatere, at Socialdemokratiet ikke har nogen støtte fra økonomer til deres forslag, Socialdemokratiet har ikke nogen plan for, hvad det egentlig er for en form for finanspolitisk lempelse, de vil gennemføre, Socialdemokratiet har ingen ansvarlighed for dansk økonomi på længere sigt.
Ulla Tørnæs (V), 2002-05-17:
Man kan jo ikke ligefrem påstå, at debatten i dag har tilført debatten om L 142 noget nyt, måske snarere tværtimod, for jeg hører, at argumentationen er nøjagtig den samme i dag, som den var under Folketingets førstebehandling af forslaget.
Kasper Roug (S), 2021-03-02:
Altså, vi forsøger ikke at kvæle noget barn, vi forsøger sådan set at stimulere, at man får en landbaseret akvakultur – det ønsker vi jo sådan set – sådan at man har mulighed for at have en stærkere og bedre rensning af den udledning, der nu er fra de landbaserede akvakulturer.
Britta Schall Holberg (V), 2007-12-06:
Baggrunden for lovforslaget er, at forhandlingerne af overenskomsterne for en række teatre - Aarhus Teater, Odense Teater, Aalborg Teater, Den Jyske Opera, Det Danske Teater, det, der nu hedder folketeatret.dk, og Det Storkøbenhavnske Teaterfællesskab, det, vi nu kalder Københavns Teater - før kommunalreformen blev ført af Amtsrådsforeningen, idet teatrene havde delegeret forhandlingskompetencen til Amtsrådsforeningen. Men vi har jo haft en kommunalreform, og efter den ligger kompetencen igen hos de enkelte teatre.
Lars Christian Lilleholt (V), 2019-01-23:
Så er der kommet en afgørelse fra skattevæsnet i forhold til spørgsmålet om, hvorvidt der skal betales moms af den el, man trækker fra nettet, og da bad jeg mit ministerium om at undersøge det, fordi jeg tænkte: Kunne man overhovedet fritage de 85.000 solcelleejere for det her?
Kristian Bøgsted (DD), 2024-05-02:
Derfor er det afgørende for Danmarksdemokraterne, at vi kan have tillid til, at ingen af dem, der står på listen over kommende statsborgere i Danmark, som vi skal stemme om her i Folketingssalen, er der uretmæssigt, samt at hele sagsbehandlingen af ansøgninger om statsborgerskab forvaltes, som loven foreskriver.
Carolina Magdalene Maier (ALT), 2016-02-25:
Det har ministeriet så svaret på, og jeg citerer fra høringsnotatet: »Det er Sundheds- og Ældreministeriets opfattelse, at beslutninger om videreuddannelse m.v. af personale bør tages af regionerne som driftsog personaleansvarlige myndigheder inden for regionernes eksisterende økonomiske rammer«.
Peter Skaarup (DF), 2000-10-11:
I den forbindelse vil jeg godt spørge statsministeren, som det også er nævnt i det spørgsmål, som Dansk Folkeparti har stillet, om regeringen vil tage initiativ til at repatriere, altså hjemsende de palæstinensere, der til stadighed kommer hertil, hjemsende dem til det område, de oprindelig kommer fra, nemlig det område, hvor der faktisk i store dele i hvert fald er ved at være fred.
Mai Henriksen (KF), 2011-12-19:
Men det, som jeg anfægter, og som jeg synes, er rigtig ærgerligt, er jo, at, SF, som satte hele den her debat i gang, hvor det var så magtpåliggende at komme ud med hr. Joachim B. Olsen og se på fattige – hvilket man i sig selv kan diskutere værdien af, når man tager sådan en enkelt sag op – ikke engang benytter lejligheden til at gå op og tale dunder på den måde, som vi plejer at se SF.
Torsten Gejl (ALT), 2024-03-19:
De fremmeste trafikforskere i Danmark, Otto Anker Nielsen og Mogens Fosgerau, udtaler begge to i dag i Ingeniøren, at den samfundsmæssige forankring i det her projekt er for lav, og at man kan lave et ekstra tunnelrør, som er meget billigere og meget bedre, og at det ikke er den løsning, som man regnede på for 12 år siden; det er en ny løsning.
Line Barfod (EL), 2005-01-12:
Det er banker, som har tjent store penge på at nedlægge filialer, kunne fyre medarbejdere osv. Mener ministeren, at det er rimeligt, at monopolet på det her område er der en bankdirektør der bestemmer over, og at det er ministeren, der, som vi kunne se på fjernsynet i går, går med hatten i hånden til bankdirektøren og skal spørge, om man ikke nok vil lade være med at opkræve gebyr?
Morten Messerschmidt (DF), 2005-04-13:
Men det er jo tankevækkende, når man i forfatningen indskriver, at et af de nye mantraer i EU er at oprette et område med sikkerhed for borgerne, og at man så har en aftale, der ødelægger muligheden for, at man ved grænsen kan stoppe disse mennesker, som helt kategorisk i øjeblikket hærger i den midtjyske region.
Morten Homann (SF), 2004-11-10:
Det er i virkeligheden den form for kvalifikationer, der er efterspørgsel efter, det er den form for kvalifikationer, der er brug for i et moderne samfund, og set i det lys vil SF gerne være med til at holde fast i, at der er muligheder for at komme ind på baggrund af andre kvalifikationer end dem, man kan læse ud af et eksamensbevis.
Brian Mikkelsen (KF), 2003-05-15:
Når vi fra det offentlige overhovedet involverer os økonomisk i idrætten, er det jo i høj grad med henvisning til de store værdier, der ligger i det frivillige foreningsarbejde, i det forpligtende fællesskab og i den demokratiske læring, som foreningsarbejdet er så fornemt et udtryk for.
Maja Panduro (S), 2010-10-07:
Jeg synes ikke, det er respektfuldt over for Folketinget, at ikke en, men flere ministre lyver og tilbageholder oplysninger, uden at det åbenbart har nogen som helst konsekvens for dem, og jeg synes ikke, det er udtryk for respekt, at man tilbageholder oplysninger, som rigsrevisor har krav på.
Kasper Sand Kjær (S), 2021-03-24:
Vi har jo i virkeligheden set de allerværste konsekvenser, som det kan have, i USA med stormen på Kongressen, hvor de ekstreme holdninger, der blev dyrket i lukkede virtuelle fællesskaber – konspirationsteorier om, hvordan verden hænger sammen – ledte til et fysisk angreb på demokratiet.
Ulla Tørnæs (V), 2003-02-26:
Jeg har tidligere svaret hr. Carsten Hansen, at ud fra de tal, jeg sådan lige kan erindre her på stående fod, mener jeg, der er tale om et mindreforbrug i 2002 på 44 mio. kr. Opgjort i elevuger - sådan kan man ikke helt parallelisere det - men der er tale om 336 elevuger. Hvis man ser det i relation til udsving ellers, synes jeg egentlig, at det er rimelig godt ramt, så det gør, at jeg mener at kunne tillade mig at sige, at vi faktisk har nået den samme aktivitet, som man havde tidligere. Som jeg klart har understreget flere gange, har vi ikke noget ønske om at sænke aktivitetsniveauet, bestemt ikke. Uddannelse er vigtig, og uddannelse er også utrolig vigtig lige præcis for denne gruppe. Men det, som vi er interesseret i - og nu tror jeg snart, jeg har sagt det rigtig mange gange - er som sagt at sikre, at uddannelserne oprettes dér, hvor der er et reelt behov, så det ikke bliver, hvad man kan karakterisere som beskæftigelsesterapi, eller hvad man nu kunne tænke sig at kalde den slags.
Søren Kolstrup (EL), 2001-02-22:
Og enkelte dele af lovforslaget er også fint nok for os. Men det er hovedsigtet med lovforslaget, nemlig at klargøre den danske detailhandel til at håndtere nye bølger af engangsemballage, det være sig dåser eller andet, det er dér, vi siger fra.
Merete Riisager (LA), 2015-10-29:
Lige præcis den holdning, som man jo har haft på hele den røde fløj, nemlig at man har brugt SKAT som brohoved for andre formål, er, præcis som jeg sagde, en sygdom, som betyder, at SKAT har beskæftiget sig med andre ting end det, som er kerneopgaven.
Elisabeth Arnold (RV), 2001-04-25:
Skatteområdet har altid været en del af EU-samarbejdet, oven i købet under søjle 1, men det har været betinget af, at der var enstemmighed, og det betyder, at det har været overordentlig svært at nå frem til fælles beslutninger, fordi det var enstemmighedsreglerne, der gjaldt.
Sofie Carsten Nielsen (RV), 2012-12-18:
Når jeg talte om en målrettet indsats, talte jeg om de 600 mio. kr., der er afsat til målrettede uddannelsesforløb her i det første halvår af 2013, hvor man netop kan hjælpe de ledige eller de mennesker, der er i fare for at falde ud af dagpengesystemet, med et konkret uddannelsesløft, et konkret kursus – noget, der gør, at lige præcis de bliver i stand til at få et arbejde.
Christina Egelund (M), 2025-04-22:
Det kan ikke siges ofte nok, hvor vigtigt det er, at ledelserne på de danske uddannelsesinstitutioner tydeligt understøtter bærende samfundsværdier, bl.a. ved at holde fast i normer som demokrati, tankefrihed og religionsfrihed og også at slå ned på det, når det modsatte forsøger at vise sit ansigt.